Πίτερ Ετέμπο

Ο **Ογκενεκάρο Πίτερ Ετέμπο** (αγγλικά: **Oghenekaro Peter Etebo**, γεννημένος στο Λάγος της Νιγηρίας, αλλά με καταγωγή από το νότια πολιτεία **Έντο**,  στις 9 Νοεμβρίου 1995), είναι Νιγηριανός διεθνής ποδοσφαιριστής, ο οποίος αγωνίζεται ως αμυντικό χαφ στην τουρκική Γκεντσλερμπιρλιγί. Η αλματώδης άνοδος της ποδοσφαιρικής του πορείας ανακόπηκε από μια σειρά σοβαρών τραυματισμών που επιβράδυναν την εξέλιξη της καριέρας του.

## Σταδιοδρομία σε συλλόγους
Ο Ετέμπο ξεκίνησε την ενασχόλησή του με το ποδόσφαιρο το 2011, σε ηλικία 7 ετών, από την Ακαδημία **Lord Honour FC** της πόλης Ουάρι, στην οποία αγωνίστηκε για μία σεζόν. 

Στη συνέχεια (2012) μετακόμισε στις Ακαδημίες των Ουάρι Γουλβς, όπου ξεχώρισε για το ταλέντο του και έτσι στις αρχές του 2013 εντάχθηκε στην πρώτη ομάδα του συλλόγου και να μετέχει στην Nigeria Premier League. Ωστόσο, λόγω των σπουδών του στο σχολείο και της καθυστερημένης έναρξης της σεζόν του πρωταθλήματος, πραγματοποίησε το επαγγελματικό του ντεμπούτο στις 14 Απριλίου 2013, σημειώνοντας το πρώτο χατ-τρικ της σεζόν και μάλιστα μέσα 22 αγωνιστικά λεπτά,  απέναντι στους **El-Kanemi Warriors**. 

Το εξαιρετικό ντεμπούτο του σεζόν είχε και συνέχεια καθώς έπειτα σημείωσε και το ταχύτερο χατ-τρικ στο πρωτάθλημα σε μια νίκη 3-1 εναντίον του **Wikki Tourists F.C.**. Τα 17 γκολ που σημείωσε ο Ετέμπο κατά τη σεζόν 2013 του NPFL, αποτελούν ακατάρριπτο ρεκόρ για παρθενική σεζόν από οποιονδήποτε παίκτη στο πρωτάθλημα της χώρας.

Τον Μάιο του 2014 ο Ετέμπο πήγε να δοκιμαστεί στην ιταλική Ουντινέζε.

Στις 7 Ιανουαρίου 2016, κέρδισε το βραβείο πιο υποσχόμενο ταλέντο της χρονιάς στα **CAF Awards** στην Αμπούτζα. 

Συνολικά ο Ετέμπο σημείωσε 23 γκολ σε 64 αγώνες πρωταθλήματος κατά τη θητεία του στους Γουόρι Γουλβς.

Παρέμεινε συνολικά τρία χρόνια στους Ουάρι Γουλφς προτού μετακομίσει το Γενάρη του 2016 στο ευρωπαϊκό ποδόσφαιρο και την πορτογαλική Φεϊρένσε. Όμως υποχρεώθηκε να περιμένει μέχρι τον Απρίλιο του ίδιου έτους για να κάνει το ντεμπούτο του λόγω προβλημάτων άδειας εργασίας. Αρχικά βοήθησε την ομάδα να κερδίσει την άνοδό της στην Πριμέιρα Λίγκα και στη συνέχεια να καθιερωθεί ως σύλλογος της κορυφαίας κατηγορίας, πραγματοποιώντας συνολικά 45 εμφανίσεις στο πρωτάθλημα και πετυχαίνοντας επτά τέρματα. 

Στο δεύτερο μισό της σεζόν 2017/18 παραχωρήθηκε για 6 μήνες δανεικός στην ισπανική Λας Πάλμας όπου αγωνίστηκε σε 12 αγώνες στην Πριμέρα Ντιβισιόν  χωρίς όμως να μπορέσει να αποσοβήσει τον υποβιβασμό της ομάδας.

Στις 11 Ιουνίου 2018, ο Ετέμπο εντάχθηκε στην αγγλική Στόουκ Σίτι της Φούτμπολ Λιγκ Τσάμπιονσιπ, υπογράφοντας πεντετές συμβόλαιο έναντι 6,35 εκατομμυρίων αγγλικών λιρών. Στις 5 Αυγούστου 2018 αγωνίστηκε για πρώτη φορά με τη φανέλα της νέας του ομάδας κόντρα στην Λιντς Γιουνάιτεντ

Η πρώτη του σεζόν στην Αγγλία ξεκίνησε πολύ ελπιδοφόρα όμως η αλλαγή προπονητή στην ομάδα (κατά τη δεύτερη σεζόν) άλλαξε και τα δεδομένα για τον Νιγηριανό μέσο. Παρά τις 51 συμμετοχές (με 2 γκολ) στην Τσάμπιονσιπ και τα Κύπελλα Αγγλίας, ο Ετέμπο πέρασε τα τελευταία δυόμισι χρόνια του συμβολαίου του μακριά από τη Στόουκ στην οποία αγωνίστηκε για τελευταία φορά τον Σεπτέμβριο του 2019. 

Αρχικά παραχωρήθηκε δανεικός για έξι μήνες στην ισπανική Χετάφε, τον Ιανουάριο του 2020.. Στην Ισπανία αγωνίστηκε 11 φορές (σημειώνοντας 1 γκολ) και επέστρεψε στην Αγγλία στο τέλος της σεζόν. 

Τη σεζόν 2020/21 παραχωρήθηκε εκ νέου ως δανεικός στην Γαλατασαράι , όπου κατέγραψε 29 συμμετοχές, κι έφτασε μια ανάσα από την κατάκτηση του τουρκικού πρωταθλήματος, με τη ομάδα του να χάνει τον τίτλο στην ισοβαθμία λόγω διαφοράς τερμάτων) από την Μπεσίκτας.

Τη σεζόν 2021/22 αγωνίστηκε (και πάλι ως δανεικός) στη Γουότφορντ , η οποία μόλις είχε επιστρέψει στην Premier League. Ωστόσο ένας τραυματισμός στο γόνατο τον κράτησε εκτός γηπέδων για τέσσερις μήνες κι έτσι κατέγραψε μόλις δέκα συμμετοχές με την ομάδα παραμένοντας στην ουσία ανενεργός για σχεδόν έναν χρόνο – πλην δύο αγώνων με την εθνική ομάδα της χώρας του τον Ιούνιο του 2022.

Το Σεπτέμβριο του 2022, ο Ετέμπο μετακόμισε ως δανεικός στον Άρη Θεσσαλονίκης  κατόπιν ειδικής συμφωνίας με τον Άρη να καλύπτει σε ποσοστό 50% το συμβόλαιο του ποδοσφαιριστή  και το υπόλοιπο 50% η αγγλική ομάδα. 

Πραγματοποίησε το ντεμπούτο του για την Ά Εθνική στις 15 Oκτωβρίου 2022, στην εκτός έδρας ήττα (με 2-1) με τον Ιωνικό. Μέχρι το τέλος της σεζόν έπαιξε συνολικά σε 25 αγώνες πρωταθλήματος και 3 αγώνες Κυπέλλου χωρίς να σημειώσει κάποιο τέρμα. 

Με τη λήξη της σεζόν 2022/23, το συμβόλαιό του με τη Στόουκ Σίτι δεν επεκτάθηκε και έμεινε χωρίς σύλλογο για μια σεζόν. Τον Αύγουστο του 2024 υπέγραψε διετούς διάρκειας συμβόλαιο με την τουρκική Γκεντσλερμπιρλιγί, η οποία αγωνίζεται στην TFF 1. Lig καθώς όπως αποκάλυψε ο ίδιος ο παίκτης, ο συγκεκριμένος σύλλογος του επέτρεψε να χρησιμοποιεί χωρίς κάποιο αντάλλαγμα τις προπονητικές του εγκαταστάσεις από τον Ιανουάριο του 2024 και μέχρι το τέλος της σεζόν.

## Εθνική ομάδα
Ο Ετέμπο έκανε το διεθνές ντεμπούτο του με την Εθνική Νιγηρίας στις 27 Ιουλίου 2013 εναντίον της Εθνικής της Ακτής Ελεφαντοστού  στην ήττα με 2–0 στο Αμπιτζάν για τα προκριματικά του Πρωταθλήματος Εθνών Αφρικής του 2014. Έπαιξε επίσης εναντίον της Ιορδανίας σε ένα διεθνές φιλικό στις 23 Οκτωβρίου 2013.

Τον Δεκέμβριο του 2015, βοήθησε την Εθνική Νιγηρίας Κ-23 να κατακτήσει το Κύπελλο Εθνών Αφρικής Κ-23, το οποίο διεξήχθη στη Σενεγάλη. Ενδεικτικό της συνεισφοράς του ήταν το γεγονός ότι τερμάτισε πρώτος σκόρερ του τουρνουά με πέντε γκολ, συμπεριλαμβανομένων και των 2 γκολ στη νίκη με 2–1 εναντίον της Αλγερίας Κ-23 στον τελικό. 
 
Ο Ετέμπο κλήθηκε να συμμετάσχει με την εθνική του ομάδα για τους Ολυμπιακούς Αγώνες του 2016 που διεξήχθησαν στη Βραζιλία. Στο ντεμπούτο του, με την ομάδα της Νιγηρίας να προσγειώνεται στο Μανάους μόλις πέντε ώρες πριν την έναρξη του πρώτου της αγώνα, ο Ετέμπο σημείωσε τέσσερα γκολ και να νικήσει την Ιαπωνία με το τελικό αποτέλεσμα 5-4. Έτσι κατέστη ο μόνος Νιγηριανός παίκτης στην ιστορία, που έχει σκοράρει 4 τέρματα σε ένα μόνο αγώνα των Ολυμπιακών Αγώνων. Στον αμέσως επόμενο αγώνα του θεσμού, ο Ετέμπο τραυματίστηκε και η ομάδα του περιορίστηκε στην κατάκτηση του χάλκινου μεταλλίου.

Παρά αυτές τα πισογυρίσματα της καριέρας του λόγω των συχνών τραυματισμών, ο Ετέμπο παρέμεινε ενεργό στέλεχος μέρος της εθνικής ομάδας της Νιγηρίας και συμπεριλήφθηκε στην αποστολή της Νιγηρίας για το Παγκόσμιο Κύπελλο του 2018 στη Ρωσία.  Μάλιστα ξεκίνησε ως βασικός και τους τρεις αγώνες των ομίλων της Νιγηρίας, συμβάλλοντας στη νίκη της επί της Ισλανδίας , αν και η ομάδα τελικά αποκλείστηκε μετά από τις ήττες από την Αργεντινή και την Κροατία. 

Ήταν επίσης μέλος της Εθνικής Νιγηρίας που κέρδισε το Χάλκινο στο Κύπελλο Εθνών Αφρικής 2019 που διεξήχθη στην Αίγυπτο.
## Διακρίσεις
**Νιγηρία Κ23**
* Θερινοί Ολυμπιακοί Αγώνες 2016: Χάλκινο μετάλλιο
## Παραπομπές

## Εξωτερικοί σύνδεσμοι
* Προφίλ του Π.Ετέμπο στο Transfermarkt.com

Κατηγορία:Νιγηριανοί ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΣΝ Φεϊρένσε
Κατηγορία:Ποδοσφαιριστές Ουάρι Γουλβς ΦΚ
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Στόουκ Σίτι Φ.Κ.
Κατηγορία:Ποδοσφαιριστές Χετάφε ΚΦ
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές ολυμπιακής ομάδας Νιγηρίας
Κατηγορία:Ολυμπιονίκες του ποδοσφαίρου
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2019